Author: MH
Last saved by: agenda0
Company: MH SR

Prílohy

Príloha  č.1

UZNESENIE VLÁDY SLOVENSKEJ REPUBLIKY

č. 40

zo 16. januára 2002
k návrhu Plánu práce vlády SR na rok 2002

Číslo materiálu: | 258/2002
Predkladateľ: | podpredseda vlády I. Mikloš

Vláda

A.	schvaľuje

A.1. Plán práce vlády SR na rok 2002 s pripomienkami prijatými na rokovaní vlády;

B.	poveruje

predsedu vlády
B.1. predložiť predsedovi Národnej rady SR Plán práce vlády SR na rok 2002;

C.	ukladá

členom vlády
predsedom ostatných ústredných orgánov štátnej správy SR

C.1. zabezpečiť plnenie úloh uvedených v Pláne práce vlády SR na rok 2002.

Vykonajú: členovia vlády
predsedovia ostatných ústredných orgánov štátnej správy SR
Na vedomie: predseda Národnej rady SR

Príloha č. 2

PLÁN  PRÁCE  VLÁDY  SR  NA  ROK  2002

                                                                                                                 Na  mesiac: Február

P. č. | Názov úlohy | Predkladá | Spolupráca | Poradné orgány
1 | Dodávka lodí pre Slovenskú republiku na účet čiastočného zníženia zadlženosti Ruskej federácie  voči Slovenskej republike | MH SR | MF SR |

2

Hodnotenie úloh prijatých v medzivládnych
komisiách Slovenskej republiky s tretími stranami a v zmiešaných komisiách Slovenskej republiky  s  vybranými subjektami Ruskej federácie

MH SR

3 | Návrh na zriadenie integrovaného dohľadu nad finančným trhom | MF SR | |
4 | Správa o postupoch iniciatívy OECD v boji proti škodlivej daňovej súťaži | MF SR | |
5 | Návrh opatrení k Štokholmskému dohovoru o perzistentných organických látkach | MŽP SR | |

MINISTERSTVO  FINANCIÍ                                                      Príloha č. 3
SLOVENSKEJ  REPUBLIKY 
      Vladimil Podstránsky
                štátny tajomník

									Bratislava, 30.4.2002
									K číslu: 1908/2002-ŠTP									
	Vážený pán tajomník,

	v nadväznosti na Váš list Číslo: 702/2002-630 zo dňa 18.4.2002, rokovanie  k záverom 10. zasadnutia Medzivládnej komisie pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou (MVK), ktoré sa uskutočnilo dňa 26. apríla 2002 o 10.00 hod. na Ministerstve hospodárstva Slovenskej republiky a v súvislosti s prepracovaným návrhom materiálu (ktorý bol Ministerstvu financií SR doručený dňa 29.4.2002 e-mailom) Vám predkladáme nasledovné pripomienky.

K návrhu  Uznesenia vlády SR:

 Úloha č. B.6.
	Žiadame vypustiť text ...„ tiež na účet čiastočného zníženia zadlženosti Ruskej federácie voči Slovenskej republike na dlhodobú perspektívu (do roku 2012)“.
	V zmysle Článku 5 Zásad vlády Slovenskej republiky pre postupy pri správe a vysporiadaní pohľadávok Slovenskej republiky v zahraničí schválených uznesením vlády Slovenskej republiky č. 519 zo dňa 6. júla 2000 (ďalej len „Zásady vlády“) je uskutočňovanie finančných operácií a finančných operácií na základe medzivládnej Dohody zo dňa 24.6.1994 výlučne v kompetencii Ministerstva financií SR, pokiaľ neboli predmetné dodávky jadrového paliva schválené vládou SR.

Úloha č. B.8.
	Úlohu žiadame vypustiť, vzhľadom k tomu, že je v rozpore so Zásadami vlády.  Ministerstvo hospodárstva SR ani Ministerstvo dopravy, pôšt a telekomunikácií SR nemajú  kompetenciu rokovať o dovoze, príp. reexporte do tretích krajín akýchkoľvek tovarov z Ruskej federácie z prostriedkov zadlženosti Ruskej federácie, vrátane návrhu finančnej návratnosti z vysporiadania zadlženosti, resp. len v prípade, že by sa jednalo o bezodplatný dovoz lodí v prospech rozpočtovej kapitoly Ministerstva hospodárstva SR, alebo Ministerstva dopravy, pôšt a telekomunikácií SR, kedy je potrebné postupovať podľa Článku 4 Zásad vlády.

Úloha č. B.10. a B.11. 
	Úloha B.10. neuvádza o ktoré splnomocnené organizácie sa jedná, žiadame doplniť, úloha B.11. nešpecifikuje z akých finančných prostriedkov bude dodávka špeciálnej techniky pre rok 2003 realizovaná.  
	V prípade, že uvedenú dodávku špeciálnej techniky predpokladá Ministerstvo obrany SR realizovať z prostriedkov zadlženosti Ruskej federácie voči Slovenskej republike, je potrebné postupovať podľa Článku 4 Zásad vlády.  

                                                      Článok 4                                             Príloha č.4
Postupy pri uskutočňovaní finančných operácií
na základe medzivládnej dohody ústredným orgánom

	(1) Ústredný orgán sa v prípade záujmu o vysporiadanie pohľadávok SR formou finančných operácií na základe medzivládnej dohody v prospech svojej rozpočtovej kapitoly informuje o možnosti vysporiadania pohľadávok SR prostredníctvom Správy o stave vymáhania zahraničných pohľadávok štátu, ktorú MF SR každoročne predkladá na rokovanie vlády SR a ktorá podáva komplexnú informáciu o výške pohľadávok SR v zahraničí a dosiahnutých výsledkoch v oblasti ich vysporiadania.

	(2) Ústredný orgán vypracováva návrh na vysporiadanie pohľadávok SR v zahraničí formou finančných operácií na základe medzivládnej dohody podľa ustanovení tohto článku a tento s náležitosťami uvedenými v ods. (3) tohto článku predkladá na stanovisko MF SR.
 
	(3) Ústredný orgán po získaní odporúčajúceho stanoviska MF SR predkladá na rokovanie vlády SR návrh na vysporiadanie pohľadávok SR formou finančných operácií na základe medzivládnej dohody, ktorý obsahuje:

	a)  zdôvodnenie opodstatnenosti navrhovaného dovozu tovarov, technológií, alebo služieb investičného alebo neinvestičného charakteru v prospech rozpočtovej kapitoly, ktorej je správcom z hľadiska potrieb a rozpočtovaných kapitálových výdavkov rozpočtovej kapitoly ústredného orgánu,
	b)  vyhodnotenie efektívnosti navrhovanej finančnej operácie na základe medzivládnej dohody z hľadiska jej dopadu na zníženie štátnych finančných aktív SR a následné zvýšenie štátnych finančných aktív SR aktiváciou majetku štátu, vrátane vyhodnotenia dosiahnutých cenových relácií,
	c)   návrh na výber tuzemskej, alebo zahraničnej  právnickej osoby poverenej uskutočnením finančnej operácie na základe medzivládnej dohody vrátane zdôvodnenia návrhu,
	d)  návrh na stanovenie výšky odmeny pre tuzemskú, alebo zahraničnú právnickú osobu poverenú uskutočnením finančnej operácie na základe medzivládnej dohody vrátane zdôvodnenia návrhu,
	e)   návrh zmluvného zabezpečenia finančnej operácie na základe medzivládnej dohody medzi MF SR a ústredným orgánom v súlade s ustanoveniami článku 6 týchto zásad,
	f)  návrh zmluvného zabezpečenia finančnej operácie na základe medzivládnej dohody medzi ústredným orgánom a tuzemskou, alebo zahraničnou právnickou osobou poverenou uskutočnením finančnej operácie na základe medzivládnej dohody.

	(4) V prípade záujmu viacerých ústredných orgánov o vysporiadanie pohľadávok SR vláda SR rozhoduje o priorite návrhu na vysporiadanie pohľadávok SR formou finančných operácií na základe medzivládnej dohody. 

	(5) Ústredný orgán na základe rozhodnutia vlády SR uzatvára s MF SR zmluvu na zabezpečenie finančnej operácie na základe medzivládnej dohody v súlade s ustanoveniami článku 6 týchto zásad, na základe ktorej prechádza správa pohľadávky SR z MF SR na ústredný orgán.

	(6) Ústredný orgán zabezpečuje vo vládou SR stanovenom termíne uzatvorenie príslušných zmlúv vyplývajúcich z rozhodnutia vlády SR s tuzemskými, alebo zahraničnými právnickými osobami.

	(7) Ústredný orgán predkladá MF SR vo vládou SR stanovenom termíne kópie podpísaných zmlúv uzatvorených s tuzemskými, alebo zahraničnými právnickými osobami.

	(8) Ústredný orgán v priebehu uskutočňovania finančnej operácie na základe medzivládnej dohody formou dovozu tovarov, technológií, alebo služieb investičného alebo neinvestičného charakteru do Slovenskej republiky predkladá MF SR štatistické údaje týkajúce sa realizovaných dovozov tovarov, technológií, alebo služieb a to v lehote do 15 pracovných dní po uskutočnení dovozu tovaru, technológií, alebo služieb investičného alebo neinvestičného charakteru v nasledovnej štruktúre: špecifikácia dovážanej komodity podľa colného sadzobníka, množstvo v merných jednotkách, hodnota dovozu v USD a SKK, dátum prepustenia dovážanej komodity do režimu voľného obehu.

	(9) Ústredný orgán uhrádza všetky výdavky týkajúce sa uskutočnenia finančnej operácie na základe medzivládnej dohody z vlastných rozpočtových prostriedkov.

	(10) Ústredný orgán spolupracuje s bankou vykonávajúcou vedenie účtov pohľadávok SR (ČSOB, ČNB a NBS) a uhrádza výdavky súvisiace so spracovaním bankových dokumentov k uskutočňovaným finančným operáciám na základe medzivládnej dohody z vlastných rozpočtových prostriedkov.

	(11) Ústredný orgán pri uskutočňovaní finančnej operácie na základe medzivládnej dohody formou dovozu tovarov, technológií, alebo služieb investičného alebo neinvestičného charakteru, ktoré zostávajú v majetku štátu, zabezpečuje ich zaradenie do účtovnej evidencie správcu tohto majetku a zúčtovanie uskutočnenej finančnej operácie na základe medzivládnej dohody s MF SR v súlade s ustanoveniami článku 7 týchto zásad.

	(12) Ústredný orgán informuje MF SR o ukončení finančnej operácie na základe medzivládnej dohody do 15 pracovných dní po jej ukončení a do 30 pracovných dní po jej ukončení vykonáva konečné zúčtovanie finančnej operácie na základe medzivládnej dohody a jej odsúhlasenie s MF SR v súlade s ustanoveniami článku 7 týchto zásad.

              Článok 5                                        
		Postupy  pri uskutočňovaní finančných operácií a finančných
 operácií na základe medzivládnej dohody MF SR

	(1) MF SR prijíma žiadosti tuzemských, alebo zahraničných právnických osôb, ktoré sa prihlasujú do výberového konania na výber žiadateľa o vykonanie finančných operácií a finančných operácií na základe medzivládnej dohody písomnou formou zaslaním žiadosti na predpísanom tlačive "Žiadosť o vykonanie finančnej operácie so zahraničnými pohľadávkami" (ďalej len "žiadosť"),  ktorého vzor v slovenskom a anglickom jazyku tvorí prílohu týchto zásad.

	(2) MF SR nie je povinné reagovať na žiadosti, ktoré neobsahujú jednu a viac skutočností uvedených v žiadosti, najmä na žiadosti, ktoré neobsahujú výpis z Obchodného registra nie starší ako 3 mesiace, záväzný prísľub banky poskytnúť žiadateľovi bankovú záruku za úhradu inkasa z vysporiadania pohľadávok SR v prípade uzatvorenia zmluvy s MF SR, resp. záväzný prísľub banky inak zabezpečiť úhradu inkasa z vysporiadania pohľadávok SR,  ponuku výšky inkasa z vysporiadania pohľadávok SR, návrh termínu a spôsobu vykonania finančnej operácie a finančnej operácie na základe medzivládnej dohody, stanovenie výšky nákladov súvisiacich s vysporiadaním pohľadávok SR a stanovenie výšky odmeny pre žiadateľa za služby spojené so zabezpečením vysporiadania pohľadávok SR. MF SR môže písomne vyzvať žiadateľa o doplnenie žiadosti.

	(3) MF SR po obdržaní žiadosti obsahujúcej všetky podstatné náležitosti podľa ods. (2) tohto článku zasiela žiadateľovi písomné oznámenie o zaevidovaní žiadosti s informáciou, že žiadosť bude zaradená na rokovanie Poradného orgánu, na ktorom bude riešený postup pri vysporiadaní pohľadávok SR v konkrétnom dlžníckom štáte. V prípade, že nie je možné obdržanú žiadosť zaradiť na rokovanie Poradného orgánu z iných dôvodov ako je absencia podstatných náležitostí žiadosti podľa ods. (2) tohto článku (napr. pohľadávky SR sú vysporiadané, vysporiadanie pohľadávok SR je predmetom iného zmluvného vzťahu, nie sú splnené podmienky podľa článku 2 týchto zásad) informuje MF SR žiadateľa o uvedených skutočnostiach písomne.

	(4) MF SR zaraďuje každú  žiadosť obsahujúcu všetky podstatné náležitosti podľa ods. (2) a ods. (3) tohto článku na rokovanie Poradného orgánu, na ktorom je riešený postup pri vysporiadaní pohľadávok SR v konkrétnom dlžníckom štáte. MF SR zaraďuje na každé rokovanie Poradného orgánu informáciu o všetkých žiadostiach obdržaných MF SR v sledovanom období vrátane žiadostí neobsahujúcich podstatné náležitosti podľa ods. (2) tohto článku.

	(5) MF SR predkladá v súlade s ustanoveniami článku 2 týchto zásad návrh na výberové konanie na výber žiadateľa o vykonanie finančnej operácie a o vykonanie finančnej operácie na základe medzivládnej dohody na rokovanie Poradného orgánu po zaevidovaní minimálne dvoch žiadostí obsahujúcich všetky podstatné náležitosti podľa ods. (2) tohto článku.

	(6) Návrh na výberové konanie podľa ods. (5) tohto článku obsahuje vyhodnotenie efektívnosti navrhovanej finančnej operácie a finančnej operácie na základe medzivládnej dohody s cieľom minimalizovania strát štátnych finančných aktív SR z hľadiska:
	a) dosiahnutých výsledkov pri vysporiadaní pohľadávok SR dlžníckym štátom voči Slovenskej republike,
	b)   dosiahnutých výsledkov pri vysporiadaní pohľadávok obdobného typu inými veriteľskými štátmi, 
	c)   prístupu dlžníckeho štátu k splácaniu platobných záväzkov voči ostatným veriteľským štátom,
	d) riešenia zadĺženosti dlžníckeho štátu medzinárodnými finančnými inštitúciami (Medzinárodný menový fond, Svetová banka, Medzinárodné rozvojové združenie a iné) a veriteľskými štátmi združenými v Parížskom klube veriteľov, 
	e)   súčasnej ekonomickej, politickej situácie dlžníckeho štátu a jeho medzinárodnopolitického postavenia,
	f) charakteru a pôvodu pohľadávok SR.

	(7) Rozhodujúce kritériá pre výber žiadateľa o vykonanie finančnej operácie a  finančnej operácie na základe medzivládnej dohody sú:
	a) banková záruka za úhradu inkasa z vysporiadania pohľadávok SR od tuzemskej, alebo zahraničnej právnickej osoby, pričom posúdenie bankovej záruky je výhradne v právomoci MF SR,
	b) výška inkasa z vysporiadania pohľadávok SR, pričom inkaso pohľadávok SR predstavuje dosiahnutý príjem z vysporiadania pohľadávok SR,
	c)  termín úhrady inkasa z vysporiadania  pohľadávok SR.

	(8) MF SR predkladá po uzatvorení výberového konania na výber žiadateľa o vykonanie finančnej operácie a finančnej operácie na základe medzivládnej dohody v konkrétnom dlžníckom štáte podľa ods. (5), (6) a (7) tohto článku a po schválení záverov z rokovania Poradného orgánu ministrom financií, týkajúcich sa výberového konania na výber žiadateľa o vykonanie finančnej operácie a finančnej operácie na základe medzivládnej dohody, vláde SR návrh na vysporiadanie pohľadávok SR formou finančnej operácie a finančnej operácie na základe medzivládnej dohody.

	(9) Vláda SR rozhoduje o výbere tuzemskej, alebo zahraničnej právnickej osoby poverenej uskutočnením finančnej operácie a finančnej operácie na základe medzivládnej dohody, o výške inkasa z vysporiadania pohľadávok SR, o výške odmeny tuzemskej, alebo zahraničnej právnickej osobe poverenej uskutočnením finančnej operácie a finančnej operácie na základe medzivládnej dohody a o termíne ukončenia finančnej operácie a finančnej operácie na základe medzivládnej dohody.

	(10) MF SR po prijatí rozhodnutia vlády SR písomne informuje všetkých žiadateľov o výsledku výberového konania a o rozhodnutí vlády SR.

	(11) Minister financií po prijatí rozhodnutia vlády SR podľa ods. (9) tohto článku  uzatvára s tuzemskou, alebo zahraničnou právnickou osobou zmluvu podľa ustanovení článku 6 týchto zásad.